[{"text_idx": "#000003", "text": "Laurits Leedja\u0308rv: inimese roll universumis on olla selle vaatleja"}, {"text_idx": "#000004", "text": "Astrofu\u0308u\u0308sik Laurits Leedja\u0308rv ra\u0308a\u0308kis \"Plekktrummi\" saates, et inimesel on universumis ta\u0308ita oluline roll \u2013 olla selle vaatleja ja uurija."}, {"text_idx": "#000005", "text": "\"Pa\u0308ris teadusto\u0308o\u0308 sel alal ta\u0308hendab va\u0308ga suuri andmekogumeid ja matemaatilisi meetodeid, tegevust, mida nimetatakse numbri na\u0308rimiseks. Teistpidi ta\u0308histaeva ilu \u2013 sellega on niisugune lugu, et ta\u0308napa\u0308eva moodsate teleskoopidega vaadeldes seda ei na\u0308egi, see vaatleja on all juhtpuldi ruumis ja taeva juurde ei pa\u0308a\u0308segi. Aga va\u0308iksemate teleskoopidega me saame ikka minna va\u0308lja ka,\" kirjeldas ta ta\u0308napa\u0308evase astrofu\u0308u\u0308siku to\u0308o\u0308d."}, {"text_idx": "#000006", "text": "Veel sadakond aastat tagasi ei oleks osatud universumit niimoodi ette kujutada, teadus on selle ajaga va\u0308ga palju saavutanud. \"Muidugi kui me vaatame palja silmaga taevasse, me na\u0308eme ta\u0308hti, mis kuuluvad u\u0308hte ta\u0308hesu\u0308steemi, meie kodugalaktikasse, Linnutee galaktikasse. Sada aastat tagasi na\u0308hti ka neid samu ta\u0308hti ja na\u0308hti ka udukogusid, mille kohta ei teatud, mis need on vo\u0303i kui kaugel need on. Meie kaasmaalane ja geenius Ernst O\u0308pik oli juba 1918. aastal kindel, et na\u0308iteks Andromeda ta\u0308htkujus paistev udukogu on teine galaktika. Ta oli oma ajast natukene ees ja see debatt alles algas, nii et tema to\u0308o\u0308 ei leidnud ta\u0308it tunnustust. Aga mo\u0303ni aasta hiljem tegi ameeriklane Edwin Hubble kindlaks, et need udused laigukesed on to\u0303epoolest teised galaktikad ja et need eemalduvad teineteisest, ehk universum paisub. Siis hakkas see pilt selgemaks saama,\" selgitas ta."}, {"text_idx": "#000007", "text": "\"Universum on tohutu tu\u0308hjus, me ei oska seda millegagi Maa peal vo\u0303rrelda. Kui me pu\u0308u\u0308ame arvutada selle keskmist tihedust ja kui me oskame kuidagi hinnata universumi ruumala ja tema massi, siis kui me vo\u0303tame ainult selle tavalise aine, mida me tavaelus tunneme, millest ko\u0303ik meie u\u0308mber koosneb ja millest koosnevad ka ta\u0308hed ja galaktikad, siis see keskmine tihedus tuleb nelja vo\u0303i viie kuupmeetri kohta u\u0308ks vesiniku aatom,\" pu\u0308u\u0308dis ta na\u0308itlikustada universumi tu\u0308hjust."}, {"text_idx": "#000008", "text": "Ta selgitas ka praeguseid teadmisi selle kohta, millest universum koosneb. \"Meie ettekujutus praegu on nii, et see tavaline aine, millest koosnevad ta\u0308hed ja galaktikad ja planeedid, see moodustab teadaolevalt universumi koostisest umbes viis protsenti, 25 protsenti on seda tumedat na\u0308htamatut ainet ja u\u0308leja\u0308a\u0308nud 70 protsenti ja\u0308a\u0308b siis selle salapa\u0308rase tumeda energia jaoks. Mina muidugi ise seda arvutanud ei ole, mina usun autoriteete, teisi teadlasi, kes on sellised andmed avaldanud ja need teadmised kuuluvad meie teaduslikku maailmapilti. Aga see on muidugi aastatepikkuse to\u0308o\u0308 tulemus. Kusjuures, tumeda aine avastamisega on meie kaasmaalased ka seotud \u2013 1970ndatel akadeemik Jaan Einasto ja tema nooremad kolleegid olid u\u0308ks niisugune to\u0308o\u0308ru\u0308hm maailmas, kes leidsid, et galaktikate u\u0308mber peavad olema niisugused suured na\u0308htamatust ainest u\u0308mbrised,\" ra\u0308a\u0308kis ta."}, {"text_idx": "#000009", "text": "\"Meie praegune arusaam nendest ainetest vo\u0303ib olla kapitaalselt vale, vo\u0303ib olla 100 aasta pa\u0308rast ra\u0308a\u0308gitakse nendest asjadest hoopis teistmoodi, aga ega seda ette ei tea ja selles see teaduse vo\u0303lu ongi, et me tahame leida midagi uut,\" tunnistas ta."}, {"text_idx": "#000011", "text": "Leedja\u0308rv arutles ka selle u\u0308le, kas universumi teke ja kujunemine vo\u0303ib olla kuidagi plaanipa\u0308rane. \"Mingi plaan on kindlasti olemas, u\u0308ksko\u0303ik, kas see tuleneb spontaanselt loodusseadustest, mis mingil po\u0303hjusel sundisid neid fu\u0308u\u0308sikakonstante just selliseid suuruseid omandama ja ko\u0303ik selles plaanis on loodusseadustega seletatav. Praegu me veel neid ko\u0303iki ei tea, aga kunagi saame teada, juhtugu see viieku\u0308mne, saja vo\u0303i viietuhande aasta pa\u0308rast. Aga vo\u0303ib ka vaadata nii, et loodusseadused toimivad mingi plaani ja\u0308rgi, aga see plaan on midagi loodusseadustest ko\u0303rgemat vo\u0303i va\u0308ljaspool, mis on nagu kusagilt ette antud,\" mo\u0303tiskles ta."}, {"text_idx": "#000012", "text": "\"See annab inimesele va\u0308ga ta\u0308htsa koha universumis. U\u0308ksko\u0303ik, kas ta on su\u0308ndinud sellest spontaansete loodusseadustega plaanist vo\u0303i siis mingi va\u0308lise looja ja plaanimeistri poolt paika pandud plaani ja\u0308rgi. Muidugi sellest ei ja\u0308reldu tingimata, et inimene peakski olema mingi universumi tipp, absoluutne ko\u0303ige ko\u0303rgem looming. Vo\u0303ib-olla on universumi areng mo\u0303eldud minema edasi veel kaugemale. Aga va\u0308hemalt praegu me vo\u0303ime mo\u0303elda niimoodi ja see paneb inimesele va\u0308ga suure vastutuse, et meil on siin universumis teatud roll \u2013 olla universumi vaatlejad. Kui selline universum on valmis tehtud vo\u0303i tekkinud, tundub mo\u0303ttetu teha niisugust masinava\u0308rki valmis, ilma et keegi seda vaatleks ja uuriks,\" ra\u0308a\u0308kis ta."}, {"text_idx": "#000013", "text": "\"On va\u0308ljendatud sellist mo\u0303tet ja ka minu raamatus on see kirjas, et uskuda, et universum on ta\u0308iesti spontaanselt ise tekkinud ja loodusseaduste ja\u0308rgi ise kujunenud ja veel, et Maal on va\u0308lja kujunenud niisugune keerukas elu, selleks peab olema ikka va\u0308ga ko\u0303va usk. Selleks on palju rohkem usku vaja kui siis, kui uskuda mingi ko\u0303rgema vo\u0303imu vo\u0303i looja olemasolusse, seda on palju lihtsam uskuda,\" arutles Leedja\u0308rv."}, {"text_idx": "#000014", "text": "Leedja\u0308rv jagas saates ka u\u0308hte oma karja\u0308a\u0308ri jooksul kogetud harukordset elamust: \"On ju ku\u0308situd minu ka\u0308est ka, et kas ma tahaks ka kosmoses ka\u0308ia ja Maad kaugemalt na\u0308ha. Muidugi oleks seda huvitav na\u0308ha ku\u0308ll. Aga seda astronaudi vo\u0303i kosmonaudi tunnet, mida ta\u0308hendab kaaluta olek inimkehale, seda on mul olnud juhus kogeda. Selleks on vo\u0303imalusi ka pa\u0308ris maa la\u0308hedal, on olemas sellised spetsiaalsed laborlennukid, milles teadlased teevad katseid ja kus on vo\u0303imalik lu\u0308hikeseks ajaks seda tekitada. Minuga juhtus see 2008. aastal, kui Prantsusmaa oli Euroopa Liidu eesistujamaa ja ma olin natuke rohkem seotud Euroopa kosmosepoliitika tegemistega ja siis u\u0308hel hetkel Prantsuse kosmoseuuringute keskus kutsus u\u0308he seltskonna Euroopa Liidu maade esindajaid kaasa sellisele paraboolsele lennule.\""}, {"text_idx": "#000015", "text": "\"See paraboolne lend na\u0308eb va\u0308lja nii, et lennuk lendab Atlandi ookeani kohal 6000 meetri ko\u0303rgusel horisontaalselt ja siis paneb kapten ja\u0308rsku mootorile ta\u0308istuurid peale ja keerab lennuki nina 45-kraadise nurga all u\u0308les ja siis on tunne, kuidas po\u0303sed hakkavad tahapoole vajuma. Siis u\u0308hel hetkel lastakse need mootori po\u0308o\u0308rded maha ja see lennuk joonistab inertsist ilusa paraboolse kaare ja umbes 20 sekundit tunnevad reisijad selles lennukis kaaluta olekut. Tasub kogemist, see oli uskumatult kerge ja mo\u0303nus tunne,\" meenutas ta."}, {"text_idx": "#000016", "text": "Kultuurisoovitus: \"Ma ei soovita erialase kirjanduse lugemist vo\u0303i lihtsalt taevasse vaatamist. Ma soovitan kuulata seda, mis fu\u0308u\u0308sika vaate kohast on teatud kindlate suhete ja sagedustega helilainete superpositsioon. Igapa\u0308evaelus me nimetame seda muusikaks. Praegu ku\u0308ll kontserdile minna ei saa, aga internetiavarused on lo\u0303putud ja samuti helisalvestised fu\u0308u\u0308silistel helikandjatel olemas. Vo\u0303tame vo\u0303i oma astrohelilooja Urmas Sisaski, ma ei mo\u0303tle tingimata tema taevakehadest inspireeritud teoseid, aga na\u0308iteks suurvormid \"Missa nr 1\", \"Eesti Missa\" vo\u0303i \"Pro Patria\", need on ikka va\u0308gevad teosed. Muidugi ei ja\u0308a\u0308 talle alla ka vanad klassikud Handel, Bach, Beethoven. Needsamad, kelle muusikat ka Voyagerile kaasa pandi. Neid kuulates vo\u0303ib to\u0303esti tabada ennast mo\u0303tlemas samamoodi nagu Urmas Sisask on kunagi o\u0308elnud, et tema ei olegi helilooja, vaid tema on nende helide u\u0308les kirjutaja, mis sealt kusagilt tulevad. Nii, et nautigem seda ta\u0308histaevast koos selle sfa\u0308a\u0308ride harmooniaga, mis seal leidub ja et leidub inimesi, kes oskavad selle u\u0308les kirjutada.\""}, {"text_idx": "#000018", "text": "Otseu\u0308lekanne homme: Kultuurkapitali aastapreemiate auhinnatseremoonia Artiumis"}, {"text_idx": "#000024", "text": "Marko Ma\u0308etamme uus na\u0308itus uurib kunsti ja raha vahelist keerulist suhet"}, {"text_idx": "#000027", "text": "Galerii: Vanemuises algasid lavastuse \"Pisuha\u0308nd 2\" proovid"}, {"text_idx": "#000034", "text": "Aet Laigu: mida sina, naisrez\u030cisso\u0308o\u0308r, meestest ja oma filmist u\u0308ldse tead?"}, {"text_idx": "#000035", "text": "Ku\u0308lliki Saldre teenetema\u0308rgist: olen sellest uudisest isegi veidi juhmistunud"}, {"text_idx": "#000038", "text": "ERM-i uus virtuaalna\u0308itus rullib lahti Caritase markide loo"}, {"text_idx": "#000041", "text": "Muuseum kogub inimeste fotosid ja ma\u0308lestusi Palmse mo\u0303isast"}, {"text_idx": "#000042", "text": "Raili Keivi na\u0308itus ko\u0303rvutab disainiklassika samade esemete uuendatud vormidega"}, {"text_idx": "#000043", "text": "Edetabel. Aasta parimad albumid 2022"}, {"text_idx": "#000044", "text": "Aasta parimad albumid 2022. Isiklikud edetabelid"}, {"text_idx": "#000045", "text": "U\u0308levaade. Aasta parimad lood 2022"}, {"text_idx": "#000050", "text": "Galerii: Vanemuine saatis aasta a\u0308ra traditsioonilise aastalo\u0303puballiga"}, {"text_idx": "#000052", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]